turjo4nis/wikipedia-bn-dump-20250701 huggingface dataset:
ভোলফগাং পেটারসেন

ভোল্‌ফগাং পেটারসেন () (জন্ম: ১৪ই মার্চ, ১৯৪১) জার্মান চলচ্চিত্র পরিচালক। তার পরিচালিত বিখ্যাত ছবিগুলির মধ্যে আছে আউটব্রেক, ডাস বুট, ইন দ্য লাইন অফ ফায়ার, এয়ার ফোর্স ওয়ান, দ্য পারফেক্ট স্টর্ম এবং ২০০৪ সালের ট্রয়। ডাস বুট-এর জন্য তিনি ১৯৮১ সালে সেরা পরিচালক হিসেবে একাডেমি পুরস্কার মনোনয়ন লাভ করেছিলেন।

পেটারসেনের কিছু চলচ্চিত্র 
 ডি কোনজেক্‌ভেন্‌ৎস (Die Konsequenz) (১৯৭৭)
 ডাস বুট (Das Boot) (১৯৮১)
 দ্য নেভার এন্ডিং স্টোরি (The Never Ending Story) (১৯৮৪)
 এনেমি মাইন (Enemy Mine) (১৯৮৫)
 ইন দ্য লাইন অফ ফায়ার (In the Line of Fire) (১৯৯৩)
 শ্যাটার্ড (Shattered) (১৯৯১)
 আউটব্রেক (Outbreak) (১৯৯৫)
 এয়ার ফোর্স ওয়ান (Air Force One) (১৯৯৭)
 দ্য পার্ফেক্ট স্টর্ম (The Perfect Storm) (২০০০)
 ট্রয় (Troy) (২০০৪)
 পসেইডন (Poseidon) (২০০৬)

বহিঃসংযোগ 
 

১৯৪১-এ জন্ম
জার্মান চলচ্চিত্র পরিচালক
জার্মান টেলিভিশন পরিচালক
২০২২-এ মৃত্যু
জার্মান চলচ্চিত্র প্রযোজক
মার্কিন যুক্তরাষ্ট্রে জার্মান প্রবাসী
মার্কিন নাগরিকত্ব প্রাপ্ত ব্যক্তি
ক্যালিফোর্নিয়ায় ক্যান্সারে মৃত্যু
অগ্ন্যাশয়ের ক্যান্সারে মৃত্যু
মার্কিন যুক্তরাষ্ট্রের নাগরিকীকৃত নাগরিক
জোড়াসাঁকো ঠাকুরবাড়ি

জোড়াসাঁকো ঠাকুরবাড়ি কলকাতার জোড়াসাঁকোতে অবস্থিত ঠাকুর পরিবারের প্রাচীন বাড়ি। এই বাড়িটি বর্তমানে রবীন্দ্র ভারতী বিশ্ববিদ্যালয়ের প্রাঙ্গণ হিসাবে ব্যবহার করা হয়। এই বাড়িতে কবি এবং প্রথম অ-ইউরোপীয় নোবেল পুরস্কার প্রাপ্ত রবীন্দ্রনাথ ঠাকুর জন্মগ্রহণ করেন। এই বাড়িতেই কবি তার শৈশবকাল কাটান এবং ৭ আগস্ট, ১৯৪১ সালে মারা যান।

ইতিহাস
১৭৮৪ খ্রিস্টাব্দে নীলমণি ঠাকুর এই জোড়াসাঁকো ঠাকুরবাড়ি নির্মাণ করেন। ১৮৬১ সালে বিশ্বকবি রবীন্দ্রনাথ ঠাকুর এই বাড়িতেই জন্মগ্রহণ করেন।এই বাড়িতেই তিনি মৃত্যুবরণও করেন।

তথ্যসূত্র

বহিঃসংযোগ 
 Rabindra Bharati University Website
 Tagore family museum website
 PIB Press Release on Film Awards

কলকাতার দর্শনীয় স্থান
কলকাতার ভবন ও স্থাপনা
পশ্চিমবঙ্গের জাদুঘর
ভারতের বাড়ি
ঠাকুর পরিবার
রবীন্দ্রনাথ ঠাকুরের নামাঙ্কিত স্মারক
ফাতিহ আকিন

ফাতিহ আকিন (তুর্কী ভাষায়: Fatih Akın) (জন্ম: ২৫ আগস্ট ১৯৭৩) তুর্কী বংশোদ্ভূত জার্মান চলচ্চিত্র পরিচালক, চিত্রনাট্যকার ও প্রযোজক। তার পরিচালিত চলচ্চিত্রসমূহ অসংখ্য পুরস্কার ও সম্মাননা অর্জন করেছে, তন্মধ্যে রয়েছে হেড-অন (২০০৪)-এর জন্য বার্লিন আন্তর্জাতিক চলচ্চিত্র উৎসব থেকে স্বর্ণ ভল্লুক, আউফ ডের আন্ডেরেন সাইটে (২০০৭)-এর জন্য শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার, ইন দ্য ফেড (২০১৭)-এর জন্য শ্রেষ্ঠ বিদেশি ভাষার চলচ্চিত্র বিভাগে গোল্ডেন গ্লোব পুরস্কার।

তার জন্ম জার্মানির হামবুর্গ শহরে এক তুর্কী পরিবারে।

পরিচালিত চলচ্চিত্রসমূহ

তথ্যসূত্র

বহিঃসংযোগ 

 
 
 Rocking Istanbul - Crossing the Bridge" সিনেমা নিয়ে ড্যানিয়েল ব্যাক্সের সাথে সাক্ষাৎকার।

১৯৭৩-এ জন্ম
জীবিত ব্যক্তি
জার্মান চলচ্চিত্র পরিচালক
তুর্কী চলচ্চিত্র পরিচালক
হামবুর্গের চলচ্চিত্র পরিচালক
শ্রেষ্ঠ চিত্রনাট্য বিভাগে ইউরোপিয়ান চলচ্চিত্র পুরস্কার বিজয়ী
শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ পরিচালক বিভাগে জার্মান চলচ্চিত্র পুরস্কার বিজয়ী
স্বর্ণ ভল্লুক বিজয়ী পরিচালক
আউফ ডের আন্ডেরেন সাইটে

আউফ ডের আন্ডেরেন সাইটে () ফাতিহ আকিন পরিচালিত চলচ্চিত্র যা ২০০৭ সালে কান চলচ্চিত্র উৎসবে সেরা চিত্রনাট্যের পুরস্কার অর্জন করে।  ২০০৭ সালে "সেরা বিদেশী ভাষার চলচ্চিত্র" হিসেবে জার্মানি থেকে এই ছবিটিই অস্কারে নিবেদন করা হয়েছিল। অবশ্য সেরা পাঁচের মধ্যে আসতে পারেনি তথা চূড়ান্ত অস্কার মনোনয়ন পায়নি।

ফ্রান্সের কান চলচ্চিত্র উৎসবেই এর প্রথম প্রদর্শনী হয়েছিল। ছবির অভিনয় হয়েছে তুরস্ক এবং জার্মানিতে। চরিত্রগুলোর সাথেও এই দেশ দুটি জড়িয়ে আছে। ছবির মূলভাবের অনেকটা জুড়ে ছিল মৃত্যু।

চরিত্রসমূহ 
 Tuncel Kurtiz - আলি আকসু, তুর্কী অভিবাসী
 Baki Davrak - নেজাত আকসু, আলির ছেলে ও জার্মান ভাষার অধ্যাপক
 Nursel Köse - ইয়েতার ওজতুর্ক, তুর্কী অভিবাসী পতিতা
 Nurgül Yeşilçay - আইতেন ওজতুর্ক, ইয়েতারের মেয়ে ও বিপ্লবী তুর্কী ছাত্রী
 Patrycia Ziolkowska - শার্লট "লোটে" স্টাউব, জার্মান ছাত্রী
 Hanna Schygulla - সুজান স্টাউব, লোটের মা

প্রতিক্রিয়া 
ছবিটি সমালোচকদের কাছে ব্যাপক প্রশংসা অর্জন করেছে। রিভিউ সংগ্রাহক সাইট রটেন টম্যাটোস-এ এর রেটিং ৯০% অর্থাৎ শতকরা ৯০ জন সমালোচকই প্রশংসা করেছেন। আইএমডিবি-তে রেটিং ১০ এর মধ্যে ৮.১।

তথ্যসূত্র

বহিঃসংযোগ 
 Official site (German)
 
 
 

২০০৭-এর চলচ্চিত্র
জার্মান চলচ্চিত্র
তুর্কি চলচ্চিত্র
জার্মান ভাষার চলচ্চিত্র
তুর্কি ভাষার চলচ্চিত্র
এলজিবিটিকিউ সম্পর্কিত চলচ্চিত্র
২০০০-এর দশকের নাট্য চলচ্চিত্র
জার্মান নাট্য চলচ্চিত্র
জার্মানির পটভূমিতে চলচ্চিত্র
জার্মানিতে ধারণকৃত চলচ্চিত্র
লেসবিয়ান সম্পর্কিত চলচ্চিত্র
তুরস্কের পটভূমিতে চলচ্চিত্র
২০০০-এর দশকের ইংরেজি ভাষার চলচ্চিত্র
ইতালীয় নাট্য চলচ্চিত্র
বিমলাচরণ লাহা

বিমলাচরণ লাহা (জন্ম: ১২৯৮ বঙ্গাব্দ (?) - মৃত্যু ২০ বৈশাখ ১৩৭৬ বঙ্গাব্দ) ছিলেন একজন বাঙালি গবেষক ।

কলকাতার বিখ্যাত লাহা পরিবারে বিমলাচরণের জন্ম হয় । ১৯১৬ খ্রিষ্টাব্দে পালি ভাষায় এমএ পরীক্ষায় প্রথম শ্রেণিতে প্রথম স্থান অধিকার করেন । ১৯২৪ খ্রিষ্টাব্দে তিনি ডক্টরেট উপাধি পান। এরপর তিনি আইন পাস করেন ।

তিনি বহু গবেষণামূলক গ্রন্থের রচয়িতা । বৌদ্ধধর্ম, জৈনধর্ম, আইন, প্রাচীন শ্লোকসমূহ, ইতিহাস, ভূগোল, সভ্যতা, সংস্কৃতি, জাতিতত্ত্ব প্রভৃতি বিষয়ে তাঁর জ্ঞান ছিল । তিনি বেঙ্গল পাস্ট অ্যান্ড প্রেজেন্ট পত্রিকার সম্পাদক ছিলেন । এছাড়াও তিনি এশিয়াটিক সোসাইটির সভাপতি, কলকাতার শেরিফ, এবং রয়্যাল এশিয়াটিক সোসাইটির বিশিষ্ট সদস্য ছিলেন । বহু সাংস্কৃতিক প্রতিষ্ঠানের সাথেও তাঁর যোগাযোগ ছিল।

তথ্যসূত্র 

 সংসদ বাঙালি চরিতাভিধান -সংশোধিত চতুর্থ সংস্করণ - প্রথম খণ্ড - সাহিত্য সংসদ

বাঙালি গবেষক
বাঙালি লেখক
ব্রজকিশোর চক্রবর্তী

ব্রজকিশোর চক্রবর্তী (জন্ম: ১৯১৩ - মৃত্যু: ২৫ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি গোপন বিপ্লবী দল বেঙ্গল ভলান্টিয়ার্সের কার্যকলাপে অংশগ্রহণ করে মেদিনীপুরের ডিস্ট্রিক্ট ম্যাজিস্ট্রেট বার্জ হত্যা ষড়যন্ত্রে অভিযুক্ত হন। মেদিনীপুর সেন্ট্রাল জেলে তিনি ফাঁসিতে শহীদ হন।

জন্ম শিক্ষাজীবন
ব্রজকিশোর মেদিনীপুরের বল্লভপুরের বাসিন্দা ছিলেন । তার পিতার নাম উপেন্দ্রনাথ চক্রবর্তী। ব্রজকিশোর ছাত্রাবস্থায় ১৯৩০ খ্রিষ্টাব্দে আইন অমান্য আন্দোলনে যোগ দেন।

বার্জ হত্যাকাণ্ড
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।

তথ্যসূত্র 

১৯১৩-এ জন্ম
১৯৩৪-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
মৃত্যুদণ্ড কার্যকর হওয়া ভারতীয় ব্যক্তি
মৃত্যুদণ্ড কার্যকর হওয়া বিপ্লবী
ভারতীয় জাতীয়তাবাদ
খুনের দায়ে দোষী সাব্যস্ত ভারতীয়
পশ্চিম মেদিনীপুর জেলার ব্যক্তি
মাহমুদুল হক

মাহমুদুল হক (১৬ নভেম্বর ১৯৪১ – ২১ জুলাই ২০০৮) একজন বাংলাদেশি লেখক। তাকে বাংলা সাহিত্যের একজন শক্তিমান কথাশিল্পী বলা হয়ে থাকে। তার লেখনশৈলী ও শব্দচয়নের মুনশিয়ানা চমকপ্রদ। তিনি ১৯৭৭ সালে বাংলা একাডেমি পুরস্কার লাভ করেন।

প্রাথমিক জীবন
মাহমুদুল হক ১৯৪১ সালে ভারতের পশ্চিমবঙ্গের বারাসাতে জন্মগ্রহণ করেন। তার পিতার নাম সিরাজুল ইসলাম, মায়ের নাম মাহমুদা বেগম। ১৯৪৭ এর দেশভাগের সময় পর পিতা সরকারের উচ্চপদে চাকরিসূত্রে পূর্ব পাকিস্তানে যোগদান করেন এবং বেশ পরে তিনি পরিবারের অন্যান্য সদস্যদের নিয়ে ১৯৫১ সালে আজিমপুরে বসবাস শুরু করেন। তিনি ছয় ভাই চার বোনের মধ্যে চতুর্থ ছিলেন।

শিক্ষা ও পেশাগত জীবন
মাহমুদুল হকের পড়ালেখার হাতেখড়ি হয়েছিল বারাসাতের কালীকৃষ্ণ প্রাথমিক বিদ্যালয়ে। ১৯৫২ সালে ঢাকার লালবাগের ওয়েস্ট এন্ড স্কুলে ষষ্ঠ শ্রেণিতে ভর্তি হয়েছিলেন। রাতকানা রোগের কারণে মাঝখানে কিছুদিন তিনি পড়ালেখায় বিরতি দেন। পরে তিনি ১৯৫৮ সালে ম্যাট্রিকুলেশন পাস করেন। পরে তিনি জগন্নাথ কলেজে (বর্তমান জগন্নাথ বিশ্ববিদ্যালয়) ভর্তি হলেও পড়ালেখার চেয়ে আড্ডাবাজিতে মগ্ন হয়ে প্রাতিষ্ঠানিক পড়ালেখার ইতি ঘটান। দৈনিক সংবাদ পত্রিকার অনুবাদক হিসেবে তিনি কর্মজীবন শুরু করেন। কিন্তু তিন মাসের মাথায় চাকরি ছেড়ে দিয়ে তিনি প্রথমে মনোহারি, পরে জুয়েলারি ব্যবসার সাথে যুক্ত হন। পরে অবশ্য মীজানুর রহমান এবং প্রতাপউদ্দিনের সাথে মিলি ‘গাঙচিল প্রেস’ প্রতিষ্ঠা করেন ১৯৬৭ সালে; কিন্তু এ ব্যবসাও তার টেকে নি।

সাহিত্যজীবন
মাহমুদুল হকের শিক্ষক ছিলেন কথাশিল্পী শহীদ সাবের। তার প্রত্যক্ষ প্রেরণায় তিনি সাহিত্যের সাথে যুক্ত হন এবং প্রথমে ‘অগ্রগামী’ নামে একটি সাহিত্য পত্রিকা প্রকাশ করেন। পত্রিকাটির মাত্র ৩টি সংখ্যা প্রকাশিত হয়েছিল। মাহমুদুল হক যখন সপ্তম শ্রেণির ছাত্র তখন ‘রেড হর্নেট’ (১৯৫৪) ডিটেকটিভ উপন্যাস রচনা করেন। এ সময় তিনি ‘অরণ্য বাসর’ ও ‘আমি সম্রাট’ নামি দুটি রোমাঞ্চধর্মী উপন্যাসও লিখেছিলেন। তবে তিনি ১৯৮৪ সালের পর আর লেখালেখি করেন নি।

সাহিত্যকর্ম
তার লিখিত কিছু বই হল:

উপন্যাস 
 অনুর পাঠশালা (১৯৬৭) 
 নিরাপদ তন্দ্রা (১৯৬৮)
 জীবন আমার বোন (১৯৭২)[মুক্তিযুদ্ধ বিষয়ক]--প্রধান চরিত্র(খোকা,রঞ্চু,মুরাদ,ইয়াসিন প্রমুখ]
 কালো বরফ (১৯৭৭) [দেশভাগ নিয়ে রচিত,কেন্দ্রীয় চরিত্রঃ আঃ খালেক]
 অশরীরী (১৯৭৯)
 পাতালপুরী (১৯৮১)
 খেলাঘর (১৯৮৮)
 মাটির জাহাজ (১৯৭৭)

শিশুতোষ উপন্যাস 
 চিক্কোর কাবুক (১৯৭৯)

গল্পগ্রন্থ 
 প্রতিদিন একটি রুমাল (১৯৯৪)
 মাহমুদুল হকের নির্বাচিত গল্প (১৯৯৯)
মানুষ মানুষ খেলা (২০০৯)
 অগ্রন্থিত গল্প [সংগ্রহ ও সম্পাদনা, আবু হেনা মোস্তফা এনাম] (২০১০)

অনুবাদগ্রন্থ 

 পল হোরগ্যানের নির্বাচিত গল্প, দ্বিতীয় খণ্ড (১৯৬৯)
 শ্বাপদ (১৯৭০)
 যুদ্ধ যখন শেষ হলো (১৯৭২)

প্রবন্ধ/স্মৃতিকথা 

 বিড়ালের মামী [সৈনিক পত্রিকায় মুদ্রিত] (১৯৫৪)
 কি লিখবে? [সৈনিক পত্রিকায় মুদ্রিত] (১৯৫৪)
 মোহিনী হীরকের কাহিনী [সচিত্র সন্ধানী পত্রিকায় মুদ্রিত] (১৯৭৮)
 ভয়াবহ কবরখানা [ধ্রুপদী পত্রিকায় মুদ্রিত] (১৯৮৫)
 প্রথম সম্পাদক [আহসান হাবীব স্মারক-গ্রন্থে মুদ্রিত] (১৯৮৭)
 শক্তি চট্টোপাধ্যায়ের স্মৃতি [জীবনানন্দ পত্রিকায় মুদ্রিত] (১৯৯৫)

অন্যান্য 

 মাহমুদুল হক শিশুদের কাগজ আলাপনী, শাহীন সেতারা প্রভৃতি পত্রিকায় নিয়মিত লিখতেন। তার কিছু সাড়া জাগানো উপন্যাসের মধ্যে খেলাঘর-চলচ্চিত্ররূপ ২০০৬।
 মাহমুদুল হক রচনাবলি: প্রথম খণ্ড
 মাহমুদুল হক রচনাবলি: দ্বিতীয় খণ্ড 
 মাহমুদুল হক রচনাবলি: তৃতীয় খণ্ড

তথ্যসূত্র

১৯৪০-এ জন্ম
২০০৮-এ মৃত্যু
বাংলাদেশী পুরুষ ঔপন্যাসিক
বাংলাদেশী পুরুষ লেখক
বাংলাদেশী সাহিত্যিক
কথাসাহিত্যে বাংলা একাডেমি সাহিত্য পুরস্কার বিজয়ী
বাঙালি লেখক
১৯৪১-এ জন্ম
বাংলা একাডেমি সাহিত্য পুরস্কার বিজয়ী
তত্ত্ববোধিনী সভা

তত্ত্ববোধিনী সভা হল ব্রাহ্মধর্ম প্রচারের উদ্দেশ্যে প্রতিষ্ঠিত একটি সমিতি। রামমোহন রায়ের মৃত্যুর পর ব্রাহ্ম সমাজ ক্রমশ দুর্বল হয়ে পড়লে দেবেন্দ্রনাথ ঠাকুর একে পুনরুজ্জীবিত করেন এবং এর প্রচার ও প্রসারের উদ্দেশ্যে তিনি ১৮৩৯ সালের ৬ অক্টোবর তত্ত্বরঞ্জিনী সভা প্রতিষ্ঠা করেন। পরবর্তীতে রামচন্দ্র বিদ্যাবাগীশ এই সভার দ্বিতীয় অধিবেশনে সভার নতুন নামকরণ করেন তত্ত্ববোধিনী সভা। সকল হিন্দুশাস্ত্রের নিগূঢ তত্ত্ব এবং বেদান্ত-প্রতিপাদ্য ব্রহ্মবিদ্যার প্রচার ছিল এর মুখ্য উদ্দেশ্য। ১৮৪২ সালে তত্ত্ববোধিনী সভা ও ব্রাহ্মসমাজ সমম্বিত হয় এবং তত্ত্ববোধিনী সভা ব্রাহ্মসমাজ পরিচালনা ও ব্রাহ্মধর্ম প্রচারের দায়িত্ব গ্রহণ করে। এ সভা তখন ভারতীয় জনগণকে খ্রিষ্টধর্মে দীক্ষা দেওয়ার বিরুদ্ধে ব্যাপক আন্দোলন গড়ে তোলে।

ব্রাহ্মধর্ম প্রচারকল্পে তত্ত্ববোধিনী সভা তিনটি পন্থা অবলম্বন করে: তত্ত্ববোধিনী পাঠশালা স্থাপন, তত্ত্ববোধিনী পত্রিকা ও গ্রন্থপ্রকাশ এবং বেদান্ত-প্রতিপাদ্য ব্রাহ্মধর্মের প্রচারকল্পে তরুণ পণ্ডিতদের দ্বারা বেদাদি শাস্ত্রগ্রন্থের অধ্যয়ন ও সংগ্রহ। প্রথম পর্যায়ে বংশবাটী গ্রামে একটি পাঠশালা প্রতিষ্ঠিত হয়। সেখানে বাংলা ও বাংলার মাধ্যমে সংস্কৃত ও ইংরেজি ভাষার অধ্যয়ন এবং ধর্মগ্রন্থাদি পঠনপাঠনের ব্যবস্থা করা হয়। ১৮৪৩ সালে পাঠশালাটি হুগলির বাঁশবেড়িয়ায় স্থানান্তরিত হয়। এ বছরেরই ১৬ আগস্ট সভার দ্বিতীয় পর্যায়ের কাজ শুরু হয়। এদিন অক্ষয়কুমার দত্তের সম্পাদনায় প্রকাশিত হয় তত্ত্ববোধিনী সভার মুখপত্র তত্ত্ববোধিনী পত্রিকা। এ সময় হতে ব্রাহ্মধর্ম বিষয়ক পুস্তকাদিও প্রকাশিত হতে থাকে। সভার তৃতীয় পর্যায়ের কাজ শুরু হয় ১৮৪৫ সাল থেকে। এ সময় চতুর্বেদ অধ্যয়নের জন্য আনন্দচন্দ্র বিদ্যাবাগীশসহ চারজন ছাত্রকে বারাণসীতে পাঠানো হয়।

তত্ত্ববোধিনী সভা ব্রাহ্মধর্মের প্রচার ছাড়াও বাঙালিদের আধুনিক শিক্ষা, সংস্কৃতি ও সাহিত্য বিষয়ে জ্ঞানদানের উদ্যোগ গ্রহণ করে। তাদের ধর্ম আন্দোলনেও যুক্তিনির্ভর পরিশীলিত মানসিকতার প্রকাশ ঘটে। এসব কারণে ঈশ্বরচন্দ্র গুপ্তের মতো রক্ষণশীল এবং ঈশ্বরচন্দ্র বিদ্যাসাগরের মতো আধুনিক মনোভাবাপন্ন ব্যক্তিত্বও তত্ত্ববোধিনী সভার সঙ্গে যুক্ত হন।

এক সময় সভার প্রতিষ্ঠাতা দেবেন্দ্রনাথের ধর্মমতের পরিবর্তন ঘটে এবং তার সঙ্গে সভার পরিচালকদের অনেক বিষয়ে মতানৈক্য হয়। এর ফলে ১৮৫৯ সালের মে মাসে তত্ত্ববোধিনী সভা উঠে যায় এবং পত্রিকা পরিচালনা ও গ্রন্থাদি প্রকাশনার ভার পড়ে কলকাতা ব্রাহ্মসমাজের ওপর।

তথ্যসূত্র 

 রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ

বাংলার নবজাগরণ
১৮৩৯-এ ব্রিটিশ ভারতে প্রতিষ্ঠিত
নব্য হিন্দুধর্মীয় আন্দোলন
ব্রাহ্মধর্ম
কলকাতায় হিন্দুধর্ম
ব্রিটিশ ইন্ডিয়ান অ্যাসোসিয়েশন

ব্রিটিশ ইন্ডিয়ান অ্যাসোসিয়েশন ১৮৫১ সালের ২৯ অক্টোবর কলকাতায় দ্বারকানাথ ঠাকুর  দ্বারা প্রতিষ্ঠিত হয়। রাজা রাধাকান্ত দেব এর প্রথম সভাপতি এবং প্রথম সম্পাদক ছিলেন দেবেন্দ্রনাথ ঠাকুর । বিশিষ্ট সাংবাদিক কৃষ্ণদাস পাল প্রথমে এর সহকারী সম্পাদক এবং পরে (১৮৭৪-১৮৮৪) সম্পাদক ছিলেন। এই প্রতিষ্ঠানের মূল উদ্দেশ্য ছিল ব্রিটিশ ভারতের জনগণের কল্যাণার্থে আন্দোলন পরিচালনা করা। ১৮৫৩ সালের সনদ আইন-১৮৫৩কে কেন্দ্র করে ভারতবাসীর রাজনৈতিক আন্দোলন ও আশা-আকাঙ্ক্ষা সক্রিয় হয়ে উঠে। নতুন সনদ প্রাপ্তিকে সামনে রেখে ভারতবাসীর অভাব-অভিযোগগুলির প্রতি ইংল্যান্ডের কর্তৃপক্ষের দৃষ্টি আকর্ষণ ও আশু ফল লাভের উদ্দেশ্যে তৎকালীন নেতৃবৃন্দ এই অ্যাসোসিয়েশন প্রতিষ্ঠা করেন। প্রতিষ্ঠার অল্প পরেই অ্যাসোসিয়েশনের পক্ষ থেকে ভারত সংস্কারসম্বন্ধীয় একটি স্মারকলিপি ব্রিটিশ পার্লামেন্টে প্রেরণ করা হয়। স্মারকলিপির প্রধান দাবি ছিল ভারতীয় আইন পরিষদের দুই-তৃতীয়াংশ সদস্য হবেন ভারতীয়। প্রতিষ্ঠালগ্ন হতে এ অ্যাসোসিয়েশন ভারতের শিক্ষা, স্বাস্থ্য, রাজস্ব, পুলিশ, আইনকানুন ও প্রশাসন বিষয়ে ভারতীয়দের বিভিন্ন দাবির প্রতি সরকারের দৃষ্টি আকর্ষণ করে। ব্রিটিশ ইন্ডিয়া অ্যাসোসিয়েশনই সর্বপ্রথম ভারতের বিভিন্ন অঞ্চলের মধ্যে পারস্করিক সহযোগিতার ওপর গুরুত্ব আরোপ করে। প্রায় ২৫ বছর এ সভা জাতির মুখপাত্র হিসেবে কাজ করে। ১৮৭০ সালে সরকার কর্তৃক উচ্চশিক্ষা নিয়ন্ত্রণের ব্যবস্থা প্রবর্তনে এ প্রতিষ্ঠান বাঁধা দেয়।

ব্রিটিশ ইন্ডিয়ান অ্যাসোসিয়েশন প্রধানত উচ্চবিত্ত ও শিক্ষিত শ্রেণীর মিলন ভূমি ছিল এবং তাদের স্বার্থ সংরক্ষণে এর বিশেষ নজর ছিল। ১৮৭৫ ও ১৮৭৬ সালে মধ্যবিত্ত শ্রেণী দ্বারা যথাক্রমে ‘ইন্ডিয়া লীগ’ ও ‘ইন্ডিয়ান অ্যাসোসিয়েশন’ প্রতিষ্ঠিত হলে এটি প্রধানত জমিদার শ্রেণীর স্বার্থরক্ষার জন্য বিশেষভাবে সচেষ্ট হয়। ঊনবিংশ শতাব্দীর দ্বিতীয়ার্ধে নবীন শিক্ষিত মধ্যবিত্ত শ্রেণীর অগ্রগতি ও আশা-আকাঙ্ক্ষার সঙ্গে তাল মিলাতে এই প্রতিষ্ঠান ব্যর্থ হয়। যেহেতু উচ্চবিত্ত জমিদারদের দ্বারা পরিচালিত এবং বার্ষিক চাঁদার হার বেশি ছিল, সে জন্য শিক্ষিত বাঙালি কৃষক/রায়ত ও নিম্নবিত্তের সাধারণ মানুষ এ অ্যাসোসিয়েশনকে কখনও নিজেদের আশা-আকাঙ্ক্ষার প্রতীক বলে মনে করে নি। বাংলার মুসলমান সম্প্রদায়ের অধিকাংশই ছিল কৃষক, তাই তারা এই এ্যাসোসিয়েশনের সঙ্গে যুক্ত ছিল না। ১৮৫৬ সালে মুসলমানদের স্বার্থ রক্ষার জন্য কলকাতায় ‘মোহামেডান অ্যাসোসিয়েশন’ গঠিত হয়। অবশ্য ব্রিটিশ ইন্ডিয়ান অ্যাসোসিয়েশন এই নতুন প্রতিষ্ঠানকে স্বাগত জানায়। কলকাতায় ইন্ডিয়ান ন্যাশনাল কনফারেন্স (১৮৮৩ ও ১৮৮৫ সালে) এবং জাতীয় কংগ্রেসের অধিবেশনকালে (১৮৮৬) এই এ্যাসোসিয়েশনের নেতৃবৃন্দ সহযোগিতা করেন।

জমিদার ও অভিজাত শ্রেণীর অনুকূলে এ সংগঠনের কার্যকলাপ থাকা সত্ত্বেও ১৮৫৯ সালের ‘অ্যাক্ট টেন’ এর বিরুদ্ধে নীলকরদের আন্দোলনে এ সংগঠন যোগ দেয় নি, বরং রায়তদের সমর্থন করেছে। নীল চাষের সমস্যা সমাধানকল্পে ১৮৬০ সালে ইংরেজ সরকারকে একটি তদন্ত কমিশন গঠন করতে এ সংগঠন দাবি জানিয়েছে। ১৯৫৪ সালে পশ্চিমবঙ্গে জমিদারি বিলুপ্তির পর এর কার্যক্রম হ্রাস পায়।

তথ্যসূত্র 

 রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ

বাংলার নবজাগরণ
১৮৩৮-এ ভারতে প্রতিষ্ঠিত
১৯৫৪-এ ভারতে বিলুপ্ত
আলেকজান্ডার ডাফ

আলেকজান্ডার ডাফ (জন্ম: ১৫ এপ্রিল,১৮০৬ - মৃত্যু: ১২ ফেব্রুয়ারি,১৮৭৮) প্রেসবাইটেরিয়ান যাজকগোষ্ঠীর অনুসারী স্কটল্যান্ডের নাগরিক। ঔপনিবেশিক ভারত সরকারের শিক্ষামূলক এবং সামাজিক নীতিমালা বিষয়ে তার ব্যাপক প্রভাব ছিল। খ্রিষ্টধর্ম প্রচার সঙ্ঘ ‘কমিটি অব দি জেনারেল অ্যাসেম্বলি অব দি চার্চ অব স্কটল্যান্ড অন ফরেন মিশনস’ আলেকজান্ডার ডাফকে প্রথম ধর্মপ্রচারক হিসেবে বাংলায় প্রেরণ করে।

১৮৩০ সালে আলেকজান্ডার ডাফ কলকাতায় আগমন করেন। এর অব্যবহিত পরেই তিনি তৎকালীন শিক্ষানীতি সংক্রান্ত বিতর্কে জড়িত হন। সিভিলিয়ানদের মধ্যে যারা সরকারি শিক্ষা প্রতিষ্ঠানে ইংরেজি ভাষায় শিক্ষাদানের পক্ষে ছিলেন, আলেকজান্ডার ডাফ তাদের সমর্থন করেন। অন্যদিকে প্রাচ্যদেশীয় ভাষায় প্রাচ্যসভ্যতা সম্পর্কে শিক্ষাদানকে যারা সমর্থন করেন তারা ইংরেজি সমর্থকদের নিকট হেরে যান। ১৮৩৫ সালে সরকার ইংরেজি ভাষায় শিক্ষাদান এবং ইউরোপীয় বিজ্ঞান ও সাহিত্য প্রসারের সিদ্ধান্ত গ্রহণ করেন।

আলেকজান্ডার ডাফ ১৮৩০ থেকে ১৮৬৩ সাল পর্যন্ত বাংলায় অবস্থান করেন, তবে মাঝে মাঝে অন্যত্রও ছিলেন। বাংলায় বসবাসের সময় তিনি ধর্মপ্রচারের কাজে বিভিন্ন জায়গায় ভ্রমণ করেন এবং অসংখ্য ধর্মপ্রচারমূলক স্কুল ও দাতব্য প্রতিষ্ঠান স্থাপন করেন। তিনি ১৮৫৭ সালের সিপাহি বিদ্রোহের বিদ্রোহীদের বিরুদ্ধে গৃহীত সরকারের বর্বরোচিত পদক্ষেপের প্রচণ্ড সমালোচনা এবং নীলচাষীদের উপর নিষ্ঠুর নির্যাতনের প্রবল বিরোধিতা করেন। ১৮৫৭ সালে কলকাতা বিশ্ববিদ্যালয় প্রতিষ্ঠা, এর পাঠ্যক্রম প্রণয়ন এবং পরীক্ষা পদ্ধতি প্রবর্তনে তার ভূমিকা ছিল অত্যন্ত সক্রিয়। ১৮৬৩ সাল পর্যন্ত ডাফ বেথুন সোসাইটির সভাপতির দায়িত্ব পালন করেন। তাঁর রচিত ইন্ডিয়া অ্যান্ড ইন্ডিয়ান মিশনস গ্রন্থে খ্রিষ্টধর্ম প্রচার সংক্রান্ত উদ্দীপনা এবং তার সাংগঠনিক দক্ষতার প্রকাশ ঘটেছে। ১৮৪৫ থেকে ১৮৪৯ সাল পর্যন্ত তিনি বিখ্যাত পত্রিকা ক্যালকাটা রিভিউ এর সম্পাদক ছিলেন। ১৮৭৮ সালের ১২ ফেব্রুয়ারি আলেকজান্ডার ডাফ মারা যান।

তথ্যসূত্র 

 সংসদ বাঙ্গালি চরিতাভিধান-চতুর্থ সংস্করণ-প্রথম খন্ড-অঞ্জলি বসু 
 D.H. Emmott, "Alexander Duff and the Foundation of Modern Education in India", British Journal of Educational Studies, 13 (1965) pp. 160–169

বহি:সংযোগ 

১৮০৬-এ জন্ম
১৮৭৮-এ মৃত্যু
বাংলার নবজাগরণ
খ্রিস্টান ধর্মপ্রচারক
ভারতীয় ম্যাগাজিন সম্পাদক
স্কটিশ বংশোদ্ভূত ভারতীয় ব্যক্তি
ঔপনিবেশিক ভারতে ব্রিটিশ ব্যক্তি
কলকাতার ব্যবসায়ী
ভারতীয় বিদ্যালয় ও কলেজের প্রতিষ্ঠাতা
বেরনার্দো বেরতোলুচ্চি

বেরনার্দো বেরতোলুচ্চি (; জন্ম ১৬ মার্চ, ১৯৪০ - 26 November 2018) ইতালীয় চলচ্চিত্র পরিচালক ও চিত্রনাট্যকার। তার পরিচালিত উল্লেখযোগ্য চলচ্চিত্রসমূহ হল দ্য কনফরমিস্ট, লাস্ট ট্যাঙ্গো ইন প্যারিস, ১৯০০, দ্য লাস্ট এমপেরর, দ্য শেল্টারিং স্কাই, স্টিলিং বিউটি ও দ্য ড্রিমার্স। দ্য লাস্ট এমপেরর চলচ্চিত্রের জন্য তিনি সেরা পরিচালক ও সেরা অভিযোজিত চিত্রনাট্য বিভাগে একাডেমি পুরস্কার লাভ করেন। তার কর্মজীবনের স্বীকৃতিস্বরূপ ২০১১ সালে কান চলচ্চিত্র উৎসব আয়োজনে তাকে প্রথমবারের মত প্রদত্ত সম্মানসূচক পাল্ম দর প্রদান করা হয়।

পুরস্কার ও সম্মাননা
 ২০০৭ - ভেনিস চলচ্চিত্র উৎসবে তার কর্মজীবনের জন্য গোল্ডেন লায়ন

তথ্যসূত্র

বহিঃসংযোগ 
 
 Bilge Ebiri, "Bernardo Bertolucci" article from Senses of Cinema: Great Directors Critical Database, September 2004
 Bernardo Bertolucci filmography, etc. from "They Shoot Pictures, Don't They?"
 The religious affiliation of Bernardo Bertolucci

১৯৪১-এ জন্ম
ইতালীয় চলচ্চিত্র পরিচালক
ইতালীয় চলচ্চিত্র প্রযোজক
ইতালীয় পুরুষ চিত্রনাট্যকার
ইতালীয় নাস্তিক
ইতালীয় মার্ক্সবাদী
শ্রেষ্ঠ পরিচালনা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
২০১৮-এ মৃত্যু
শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা চিত্রনাট্যকার) বিজয়ী
সেজার পুরস্কার বিজয়ী
দাভিদ দি দোনাতেল্লো বিজয়ী
ডিরেক্টরস গিল্ড অব আমেরিকা পুরস্কার বিজয়ী
ইতালীয় চিত্রনাট্যকার
নাস্ত্রো দারজেন্তো বিজয়ী
রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
ইন্ডিয়ান অ্যাসোসিয়েশন

ইন্ডিয়ান অ্যাসোসিয়েশন বা ইন্ডিয়ান ন্যাশানাল অ্যাসোসিয়েশন (বাংলা নাম ''ভারতসভা'' ), ১৮৭৬ সালে সুরেন্দ্রনাথ বন্দ্যোপাধ্যায় এবং আনন্দ মোহন বোস দ্বারা প্রতিষ্ঠিত ব্রিটিশ ভারতে প্রথম প্রতিষ্ঠিত জাতীয়তাবাদী সংস্থাটি ছিল ইন্ডিয়ান অ্যাসোসিয়েশন।  এই সমিতির উদ্দেশ্য ছিল "প্রতিটি বৈধ উপায়ে জনগণের রাজনৈতিক, বৌদ্ধিক এবং বৈষয়িক অগ্রগতি" প্রচার করা। সমিতিটি দেশের বিভিন্ন স্থান থেকে শিক্ষিত ভারতীয় এবং নাগরিক নেতাদের দৃষ্টি আকর্ষণ করেছিল এবং স্বাধীনতার জন্য ভারতের আকাঙ্ক্ষার একটি গুরুত্বপূর্ণ ফোরামে পরিণত হয়েছিল। ভারত সভার প্রথম সভাপতি ছিলেন রেভারেন্ড কৃষ্ণ মোহন বন্দ্যোপাধ্যায় । এটি ভারতীয় জাতীয় কংগ্রেসে মিশে যায়।

ইতিহাস 
সুরেন্দ্রনাথ ব্যানার্জি তার বন্ধু আনন্দ মোহন বোসের সাথে ২৬ সেপ্টেম্বর ১৮৭৬ সালে ইন্ডিয়ান অ্যাসোসিয়েশন প্রতিষ্ঠা করেছিলেন। ১৮৮৫ সালে সর্বভারতীয় জাতীয় কংগ্রেস প্রতিষ্ঠিত হয়েছিল। ১৮৮৬ সালে কলকাতায় কংগ্রেসের দ্বিতীয় অধিবেশনে ভারত সভা কংগ্রেসের কার্যক্রমের সঙ্গে একাত্মতা ঘোষণা করে। কংগ্রেস প্রতিষ্ঠার পর ইন্ডিয়ান অ্যাসোসিয়েশনের গুরুত্ব কিছুটা হ্রাস পায়।

বঙ্গভঙ্গ 
বঙ্গভঙ্গ আন্দোলনে ভারত সভা সক্রিয় ভূমিকা গ্রহণ করে। এর প্রধান উদ্দেশ্য ছিল ১. বিভক্ত পূর্ব ও পশ্চিম বঙ্গের একত্র করা ২. দেশীয় শিল্পের প্রসার। প্রবল আন্দোলনের মুখে ১২ ডিসেম্বর ১৯১১ ব্রিটিশ সরকার বঙ্গভঙ্গ রদ ঘোষণা করে। ভারতের রাজধানী কলকাতা থেকে দিল্লিতে স্থানান্তর করা হয়। এভাবে ভারত সভা বাংলার উদারপন্থি ও চরমপন্থিদের মিলনমেলা হয়ে ওঠে। পাশাপাশি ভারত সভা সরকারি নির্যাতনের প্রতিবাদ এবং রাজনৈতিক ও সামাজিক উন্নয়নমূলক কাজে সহযোগিতা করতে থাকে। ১৯৪৭ সালে ভারত পাকিস্তান বিভক্ত হয়ে যাবার পরও ‘ভারত সভা’ ভারতের বিভিন্ন সেবামূলক কাজে আত্মনিয়োগ করে। এবং জনগণকে বৃহত্তর রাজনৈতিক কর্মকাণ্ডে একজোট করায়।

তথ্যসূত্র 

 রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ

বহিঃসংযোগ 

 

বাংলার নবজাগরণ
১৮৭৬-এ ভারতে প্রতিষ্ঠিত
ভারতের স্বাধীনতা আন্দোলন
বেঙ্গল প্রেসিডেন্সি
গ্রেগরি হবলিট

গ্রেগরি কিং হবলিট (ইংরেজি ভাষায়: Gregory King Hoblit) (জন্ম: ২৭শে নভেম্বর, ১৯৪৪) মার্কিন চলচ্চিত্র পরিচালক। তার বাবা ছিলেন আইন প্রয়োগকারী গোষ্ঠীর একজন। এ কারণেই হয়তো তার ছবিগুলোতে পুলিশ, অ্যাটর্নি ও আইনি লড়াইয়ের অনেক দৃশ্য দেখা যায়।

হবলিট বেশ কিছু জনপ্রিয় টিভি সিরিজের কয়েক পর্ব পরিচালনা করেছেন। এর মধ্যে উল্লেখযোগ্য হচ্ছে এনওয়াইপিডি ব্লু, এল.এ. এবং হিল স্ট্রিট ব্লুস। এছাড়া টেলিভিশনের জন্য নির্মিত একটি সিনেমাও নির্মাণ করেছেন।

তার স্ত্রী অভিনেত্রী ডেবরাহ ফ্যারেন্টিনো। তাদের এক সন্তান রয়েছে।

পরিচালিত চলচ্চিত্রসমূহ 
 Untraceable (২০০৮)
 ফ্র্যাকচার (২০০৭)
 হার্টস ওয়ার (২০০২)
 ফ্রিকোয়েন্সি (২০০০)
 Fallen (১৯৯৮)
 Primal Fear (১৯৯৬)
 Class of '61 (টিভি) (১৯৬৩)

বহিঃসংযোগ 
 

মার্কিন চলচ্চিত্র পরিচালক
মার্কিন টেলিভিশন পরিচালক
১৯৪৪-এ জন্ম
জীবিত ব্যক্তি
প্রাইমটাইম এমি পুরস্কার বিজয়ী
ডিরেক্টরস গিল্ড অব আমেরিকা পুরস্কার বিজয়ী
মাইক নিকোল্‌স

মাইক নিকোল্‌স (ইংরেজি ভাষায়: Mike Nichols) (জন্ম: ৬ নভেম্বর, ১৯৩১ - ১৯ নভেম্বর, ২০১৪) মার্কিন টেলিভিশন, মঞ্চ এবং চলচ্চিত্র পরিচালক, লেখক ও প্রযোজক। নিকোল্‌স সেই গুটিকয়েক ব্যক্তিদের একজন যারা বিনোদনের সেরা সবগুলো পুরস্কারই অর্জন করেছেন। নিকোল্‌স অস্কার, গোল্ডেন গ্লোব, গ্র্যামি, এমি এবং টনি অ্যাওয়ার্ড, এই সবগুলোই জিতেছেন। সেরা পরিচালক হিসেবে অস্কার পেয়েছিলেন দ্য গ্র্যাজুয়েট সিনেমার জন্য।

পরিচালিত চলচ্চিত্রসমূহ

বহিঃসংযোগ 
 
 Senses of Cinema: Great Directors Critical Database
 

১৯৩১-এ জন্ম
২০১৪-এ মৃত্যু
ইংরেজি ভাষার চলচ্চিত্র পরিচালক
ইহুদি চলচ্চিত্র পরিচালক
মার্কিন চলচ্চিত্র পরিচালক
মার্কিন টেলিভিশন পরিচালক
মার্কিন মঞ্চ পরিচালক
রুশ ইহুদি বংশোদ্ভূত মার্কিন ব্যক্তি
শ্রেষ্ঠ পরিচালনা বিভাগে একাডেমি পুরস্কার বিজয়ী
কেনেডি সেন্টার সম্মাননা প্রাপক
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
গ্র্যামি পুরস্কার বিজয়ী
টনি পুরস্কার বিজয়ী
প্রাইমটাইম এমি পুরস্কার বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী
এএফআই আজীবন সম্মাননা পুরস্কার প্রাপক
জার্মান ইহুদি বংশোদ্ভূত মার্কিন ব্যক্তি
২০শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ লেখক
২১শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন ইহুদি
২১শ শতাব্দীর মার্কিন অভিনেতা
মার্কিন চলচ্চিত্র প্রযোজক
মার্কিন কৌতুকাভিনেতা
মার্কিন চলচ্চিত্র অভিনেতা
মার্কিন টেলিভিশন প্রযোজক
ডিরেক্টরস গিল্ড অব আমেরিকা পুরস্কার বিজয়ী
ড্রামা ডেস্ক পুরস্কার বিজয়ী
নিউ ইয়র্ক শহরের চলচ্চিত্র পরিচালক
মার্কিন ইহুদি অভিনেতা
ইহুদি মার্কিন লেখক
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় শিল্পকলা পদক প্রাপক
শিকাগো বিশ্ববিদ্যালয়ের প্রাক্তন শিক্ষার্থী
জে রাসেল

জে রাসেল (ইংরেজি ভাষায়: Jay Russell) (জন্ম: ১০ই জানুয়ারি, ১৯৬০) মার্কিন চলচ্চিত্র পরিচালক। পরিচালনার পাশাপাশি তিনি চিত্রনাট্যও লিখে থাকেন।

চলচ্চিত্রসমূহ

বহিঃসংযোগ 
 জে রাসেলের সেলিব্রিটি প্রোফাইল - রটেন টম্যাটোস

১৯৬০-এ জন্ম
মার্কিন চলচ্চিত্র পরিচালক
জীবিত ব্যক্তি
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
এফ গ্যারি গ্রে

ফেলিক্স গ্যারি গ্রে (ইংরেজি ভাষায়: Felix Gary Gray) (জন্ম: ১৭ই জুলাই, ১৯৬৯) মার্কিন মিউজিক ভিডিও ও চলচ্চিত্র পরিচালক। তিনি ৩০ টিরও বেশি মিউজিক ভিডিও নির্মাণ করেছেন যার অনেকগুলো পুরস্কৃতও হয়েছে। চলচ্চিত্র ক্যারিয়ার শুরু করার জন্য তিনি পড়াশোনার জগৎ থেকে বেরিয়ে এসেছিলেন।

পরিচালিত চলচ্চিত্রসমূহ

তথ্যসূত্র

বহিঃসংযোগ 
 
 এফ গ্যারি গ্রে'র সেলিব্রিটি প্রোফাইল - রটেন টম্যাটোস

মার্কিন চলচ্চিত্র পরিচালক
মার্কিন মিউজিক ভিডিও পরিচালক
আফ্রিকান-মার্কিন
১৯৬৯-এ জন্ম
জীবিত ব্যক্তি
২০শ শতাব্দীর আফ্রিকান-মার্কিন ব্যক্তি
২১শ শতাব্দীর আফ্রিকান-মার্কিন ব্যক্তি
মার্কিন চলচ্চিত্র প্রযোজক
মার্কিন টেলিভিশন প্রযোজক
নিউ ইয়র্ক শহরের চলচ্চিত্র পরিচালক